laion/Wikipedia-Exotic huggingface dataset:
শ্রীলংকায় শিক্ষা

শ্রীলংকায় শিক্ষা দুই সহস্রাব্দের দীর্ঘ ইতিহাস দ্বারা সমৃদ্ধ। শ্রীলংকার সংবিধানে বিনামূল্যে শিক্ষা পাওয়ার অধিকারকে একটি মৌলিক অধিকার হিসাবে আখ্যায়িত করা হয়েছে। শ্রীলংকার জনসংখ্যার বয়স্ক সাক্ষরতার হার ২০২১ সালে ছিলো ১০০%, যা গড় হিসাবে বিশ্ব এবং আঞ্চলিক মানের থেকে উর্ধে। শ্রীলংকায় শিক্ষা ব্যবস্থা তাদের জাতীয় জীবন ও সংস্কৃতির একটি প্রধান অংশ এবং খ্রিস্টপূর্ব ৫৪৩ সাল থেকে শ্রীলংকায় প্রচলিত শিক্ষা পদ্ধতিটি ১৮দশ শতকের দিকে ব্রিটিশ সাম্রাজ্যে একীকরণের মাধ্যমে আধুনিক ব্যবস্থায় একীভূত করা হয়। বর্তমানে শিক্ষা ব্যবস্থাটি দেশের কেন্দ্রীয় সরকার এবং প্রাদেশিক পরিষদ উভয়েরই নিয়ন্ত্রণাধীন; কেন্দ্রীয় সরকার বিশেষ কিছু দায়িত্ব বহণ করে এবং প্রাদেশিক পরিষদ অন্যান্যগুলির জন্য স্বায়ত্তশাসনের অধীনে দায়িত্ব প্রাপ্ত। শ্রীলংকায় বিভিন্ন বয়সী ও স্তরের শিক্ষা ব্যবস্থা পর্যবেক্ষণ, নিয়ন্ত্রণ ও সম্পন্নের জন্য পৃথক পৃথক বিভাগ ও মন্ত্রণালয় নিয়োজিত রয়েছে। শ্রীলংকার শিক্ষা ব্যবস্থার ২,৩০০ বছরেরও বেশি সময়ের প্রাচীন ইতিহাস রয়েছে। এমনটিই বিশ্বাস করা হয়ে থাকে যে, ভারতবর্ষের সম্রাট অশোকের পাঠানো বৌদ্ধ ভিক্ষুদের কাছ থেকে রাজা দেবনামপিয়া টিসার শাসনামলে বৌদ্ধধর্ম প্রচারের কালেই উত্তর ভারত থেকে শ্রীলংকায় সংস্কৃত ভাষার আগমন ঘটে ছিলো। তারপর থেকেই বৌদ্ধ মন্দির এবং ধর্মীয় প্রতিষ্ঠান কেন্দ্রিক একটি শিক্ষা ব্যবস্থা দেশটিতে বিকশিত হতে থাকে, পরবর্তীতে প্রাথমিক (এমনকি বর্তমান সময়েও) এবং উচ্চতর শিক্ষার ক্ষেত্রেও তা প্রসারিত হয়। এই ব্যবস্থার প্রমাণ পাওয়া যায় শ্রীলংকার প্রাচীন ইতিহাস গ্রন্থ মহাবংশ এবং দ্বীপবংশ হতে যেটি খ্রিস্টপূর্ব ৫ম শতাব্দীতে রাজকুমার বিজয় এবং তার অনুগামীদের আগমনের সময় থেকে দ্বীপের ইতিহাসের সাথে সম্পর্কযুক্ত। দ্বীপে ঔপনিবেশিক শাসন সম্প্রসারণের প্রারম্ভে প্রথমে উপকূলীয় এলাকায় এবং পরবর্তীতে অভ্যন্তর ভাগে খ্রিস্টীয় মিশনারি দলগুলি শিক্ষা ব্যবস্থায় সক্রিয় হয়ে ওঠে। অ্যাংগোলিক চার্চ সরকারি বিদ্যালয় ও শিক্ষায় একচেটিয়া কর্তৃৃৃত্ব বিস্তার করে যা ব্রিটিশ প্রশাসন কর্তৃক প্রতিষ্ঠিত কোলব্রুক কমিশনের সুপারিশ বাস্তবায়নের মাধ্যমে অবসান ঘটানো হয়। ১৮৩৬ সালে কোলব্রুক কমিশনের সুপারিশের ভিত্তিতে ব্রিটিশ সরকার কর্তৃক সরকারি স্কুলগুলির জন্য একটি নির্ধারিত শিক্ষা ব্যবস্থা চালু করা হয়। এটিকে দ্বীপটিতে সরকারি স্কুল পদ্ধতির প্রারম্ভ হিসেবে বিবেচনা করা হয়। এটি কলম্বোর রয়্যাল কলেজ (সাবেক কলম্বো একাডেমী) প্রতিষ্ঠার মাধ্যমে শুরু হয় এবং ব্রিটিশরা ঔপনিবেশিক যুগে অসংখ্য এক লৈঙ্গিক বিদ্যালয় গঠনের দ্বারা সম্প্রসারিত করে। শ্রীলংকার শিক্ষা পদ্ধতির সংগঠন কাঠামো পাঁচ স্তর বিশিষ্টঃ প্রাথমিক, নিম্ন মাধ্যমিক, উচ্চ মাধ্যমিক, কলেজ এবং উচ্চ পর্যায়। "Public spending on education, total (% of GDP)"। The World Bank।  "Adult literacy rate, population 15+ years (both sexes, female, male)"। UIS Data Centre। UNESCO। আগস্ট ২০১৬। ৫ সেপ্টেম্বর ২০১৭ তারিখে মূল থেকে আর্কাইভ করা। সংগ্রহের তারিখ ১৯ নভেম্বর ২০১৬।  Historical Overview of Education in Sri Lanka - Ancient Period (543 BC - 1500 AD) ওয়েব্যাক মেশিনে আর্কাইভকৃত ২৪ নভেম্বর ২০১০ তারিখে, Ministry of Education "Historical Overview of Education in Sri Lanka - The British Period: (1796 - 1948)"। Ministry of Education। ১১ এপ্রিল ২০১১ তারিখে মূল থেকে আর্কাইভ করা। সংগ্রহের তারিখ ২০ নভেম্বর ২০০৮।
প্রাকৃতিক গ্যাস

ভূত্বকে ও সমুদ্র উপকূলভাগে তৈলকূপ থেকে প্রাপ্ত গ্যাস। সাধারণত মিথেন (CH4) গ্যাস হয়ে থাকে(৮০%)। অন্যান্য উচ্চতর অ্যালকেনগুলি ছাড়াও এতে খুব কম পরিমাণে কার্বন ডাই অক্সাইড, নাইট্রোজেন, হাইড্রোজেন সালফাইড এবং হিলিয়ামের মতো গ্যাসও উপস্থিত থাকে। প্রাকৃতিক গ্যাস মাটির ১৫০০-৪০০০ ফুট নিচে অবস্থান করে। কুপ খননের মাধ্যমে উত্তোলন করে পাইপের মাধ্যমে বাণিজ্যিক ব্যবহার করা হয়। বাংলাদেশের বিদ্যুতের সবচেয়ে বড় কাঁচামাল। এছাড়াও সি এন জি, এল এন জি, এল পি জি ও ইউরিয়া সার প্রভৃতির কাঁচামাল হিসেবে ব্যবহৃত হয়। বাংলাদেশ,পাকিস্তান, মিয়ানমার, ভারত সহ বিভিন্ন দেশে প্রাকৃতিক গ্যাস আছে এতে - ইথেন(৭%), প্রোপেন(৬%), বিউটেন ও আইসোবিউটেন(৩%) এবং পেন্টেন (3%) থাাকে। প্রাকৃতিক গ্যাসের মূল উপাদান মিথেন হলেও এর সাথে অল্প পরিমাণ অন্যান্য প্যারাফিন হাইড্রোকার্বন যেমন ইথেন, প্রোপেন, বিউটেন, পেন্টেন, হেক্সেন ইত্যাদি থাকে। এছাড়া আরও থাকে নাইট্রোজেন, কার্বন ডাই অক্সাইড ও হাইড্রোজেন সালফাইড। প্রাকৃতিক গ্যাসের অনুপাত:- (a.) মিথেন- ৯৭.৩৩% (b.) ইথেন- ১.৭২% (c.) প্রোপেন - ০.৩৫% (d.) ঊচ্চতর কার্বনের শিকল যুক্ত অংশ- ০.১৯% (e.) কার্বন ডাই অক্সাইড- ০.০৫% (f.) অক্সিজেন- ০.০২% (g.) হাইড্রোজেন- ০.০৩% (h.) হাইড্রোজেন সালফাইড- ০.০১% (i.) অন্যান্য- ০.৩% মোট - ১০০% জীবাশ্ম তৈরি হওয়ার সময় প্রাকৃতিক তেল এর ওপর স্তরে প্রাকৃতিক সঞ্চয় হয় এবং প্রাকৃতিক গ্যাসের স্তর তৈরি করে। এই প্রাকৃতিক গ্যাস অভ্যন্তরে পাওয়া যায়। শুধুমাত্র সচ্ছিদ্র পাললিক শিলায় এই গ্যাস থাকে। এটিতে প্রায় ৮০ শতাংশ মিথেন এবং বাকি 20% নানান যৌগ উপস্থিতি বর্তমান। গ্যাস-তেলের অনুসন্ধান একটি ব্যয়বহুল পদ্ধতি। প্রধানত তিনটি পদ্ধতিতে অনুসন্ধান চালানো হয়ে থাকে। যেমন:- (ক) ভূ-তাত্ত্বিক (geological), (খ) ভূ-পদার্থিক (geophysical) ও (গ) ভূ-রাসায়নিক (geochemical) পদ্ধতি। এর মধ্যে ভূ-পদার্থিক পদ্ধতির একটি প্রচলিত ব্যবস্থা হচ্ছে ভূ-কম্পনের (seismic) সাহায্যে গ্যাস ক্ষেত্রের সন্ধান লাভ করা হয়। যে এলাকাতে ভূ-কম্পন জরিপ করতে হবে, সে এলাকা ব্যাপি প্রায় ২০০ মিটার অন্তর আড়াআড়িভাবে অনেকগুলো লাইন টানা হয়। অতপর বিস্ফোরক এবং জিও ফোন (geo phone) সাড়িবদ্ধভাবে রাখা হয়। সাধারণত ২৫ ফুট দূরত্বে প্রতিটি বিস্ফোরক চার্জ এবং ২টি চার্জের মধ্যবর্তী স্থানে ডাটা গ্রাহক হিসেবে একটি জিওফোন রাখা হয়। সাড়িবদ্ধভাবে চার্জগুলোকে মাটির ১৫ ফুট গভীরে রাখা হয়। রিমোট কন্ট্রোল সুইচ এর মাধ্যমে চার্জগুলিকে বিস্ফোরিত করা হয়। এর ফলে সৃষ্ট কম্পন তরঙ্গ সমূহ (wave propagation) তরঙ্গাকারে মাটির অভ্যন্তরে বিভিন্ন স্তর ভেদ করে পুনরায় গ্রাহক জিওফোন (geo phone)-এ ফেরত আসে। seismic এর গ্রাহক জিও ফোন এর মাধ্যমে সংগ্রহকৃত উপাত্ত লেখচিত্র আকারে লিপিবদ্ধ হয়ে থাকে। অতপর রেকর্ডকৃত লেখচিত্রের পরিশোধন, পরিমার্জন এবং বিশ্লেষণ করেই ভূগর্ভে গ্যাস ও তেলের অস্তিত্ব এবং simulation এর মাধ্যমে reserve estimate করা হয়। কূপ খননের জন্য প্রয়োজন প্রধান খনন যন্ত্র (RIG) ও অন্যান্য আনুষঙ্গিক যন্ত্রপাতি। "Background"। Naturalgas.org। ২০১৪-০৭-০৯ তারিখে মূল থেকে আর্কাইভ করা। সংগ্রহের তারিখ ২০১২-০৭-১৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Gasland movie
ফেংহুওশান টানেল

ফেংহুওশান টানেল (সরলীকৃত চীনা: 风火山隧道; প্রথাগত চীনা: 風火山隧道; ফিনিন: Fēnghuǒshān Suìdào) বিশ্বের সর্বোচ্চ রেলওয়ে টানেল । এটি ১,৩৩৮ মিটার (৪,৩৯০ ফুট) দীর্ঘ এবং সমুদ্রপৃষ্ঠ থেকে ৪,৯০৫ মিটার (১৬,০৯৩ ফুট) উচুতে দাঁড়িয়ে আছে। এটি ছিংহাই–তিব্বত রেলওয়ের অংশ, যা ছিংহাই এবং তিব্বতকে সংযুক্ত করেছে এবং এটি ২০০৬ সালে সম্পন্ন হয়েছে। এই টানেলটি পশ্চিমে অবস্থিত, জেডোই জেলা এবং ছিংহাই (কুনলুন ও টাঙ্গুলা পর্বতমালার মধ্যবর্তী হোহ শিল পর্বতমালার পূর্ব প্রান্তে) এর মধ্যে অবস্থিত। "ফেংহুওশান" হচ্ছে একটি চীনা শব্দ যার অর্থ "বায়ু আগ্নেয়গিরি"। গার্ডিয়ান রিসার্চ; লিশা, হুয়াং (২০ সেপ্টেম্বর ২০০৫)। "বিশ্বের ছাদের মধ্যদিয়ে রেলওয়ে"। The Guardian। সংগ্রহের তারিখ ১৭ ডিসেম্বর ২০১৪।  "তিব্বত ট্রেন ভ্রমণ"। সংগ্রহের তারিখ ১৭ ডিসেম্বর ২০১৪।  "তিব্বত রেলওয়ে"। তিব্বত ট্রেন ভ্রমণ এবং ট্যুর। সংগ্রহের তারিখ ১৭ ডিসেম্বর ২০১৪।  "চীন রেলওয়ে টানেল (৯.৯৯৯-৩.০০০ মিটার)"। বিশ্বের দীর্ঘতম টানেল পাতা। ২০১১। ডিসেম্বর ১৭, ২০১৪ তারিখে মূল থেকে আর্কাইভ করা। সংগ্রহের তারিখ ডিসেম্বর ১৭, ২০১৪।  Brunn, Stanley D. (Editor) (৬ এপ্রিল ২০১১)। Engineering Earth: The Impacts of Megaengineering Projects Engineering Earth: The Impacts of Megaengineering Projects (Hard cover) (2011 সংস্করণ)। New York: Springer। পৃষ্ঠা 2466। আইএসবিএন 978-9048199198। আইএসবিএন ৯০৪৮১৯৯১৯০। সংগ্রহের তারিখ ১৭ ডিসেম্বর ২০১৪। উদ্ধৃতি শৈলী রক্ষণাবেক্ষণ: অতিরিক্ত লেখা: লেখকগণের তালিকা (link) Lu, Ming; Li, Charlie C. (১৯ জুন ২০০৬)। In-situ rock stress: measurement, interpretation and application: proceedings of the International Symposium on In-situ Rock Stress (Hardcover)। Trondheim, Norway: Balkema; Taylor & Francis। পৃষ্ঠা 552। আইএসবিএন 0415401631। সংগ্রহের তারিখ ১৭ ডিসেম্বর ২০১৪।  Oberlander, Christian (২০০৮)। Die Quinghai-Tibet-Bahn und ihre Auswirkungen auf China und die tibetische Minderheit (Print) (German ভাষায়)। Studienarbeit, München: GRIN-Verl। পৃষ্ঠা 40। আইএসবিএন 978-3-638-92379-8। উদ্ধৃতি শৈলী রক্ষণাবেক্ষণ: অচেনা ভাষা (link) "ছিংহাই তিব্বত রেলওয়ে"। ইউটিউব। ২৯ অক্টোবর ২০১৪। সংগ্রহের তারিখ ১৭ ডিসেম্বর ২০১৪।
নির্বাসনে স্বাধীনতা (আত্মজীবনী)

নির্বাসনে স্বাধীনতা: দালাই লামার আত্মজীবনী (ইংরেজি: Freedom in Exile: The Autobiography of the Dalai Lama) যা ১৯৯১ সালে মুক্তিপ্রাপ্ত ১৪শ দালাই লামার দ্বিতীয় আত্মজীবনী। দালাই লামার প্রথম আত্মজীবনী, আমার ভূমি এবং আমার জনগণ (My Land and My People), ১৯৬২ সালে প্রকাশিত হয়েছিল, তিনি নিজেকে ভারতে পুনঃপ্রতিষ্ঠিত করার কয়েক বছর পর, এবং তিনি একজন আন্তর্জাতিক তারকা হয়ে ওঠার আগে। ১৯৯৭ সালে কুন্দুনচলচ্চিত্রের মুক্তির সময়ে তিনি উভয় আত্মজীবনীকে প্রামাণিক হিসেবে আখ্যায়িত করেন এবং আমার ভূমি এবং আমার জনগণ পুনঃপ্রকাশ করার জন্য অভিনন্দন জানান। বইয়ের শুরুতেই দালাই লামা ব্যাখ্যা করেন যে তিনি তিব্বতের ইতিহাস সম্পর্কে "চীনা দাবি ও ভুল তথ্যের পাল্টা জবাব" হিসেবে বইটি লিখেছিলেন। "নির্বাসনে স্বাধীনতা" শিরোনাম দ্বারা তিনি যে স্বাধীনতার কথা বুঝান, তা আসলে ভারত তাকে যে প্রস্তাব দেয় সেটা। দ্বিতীয় আত্মজীবনীর ধারণাটি আলেকজান্ডার নর্মান নামের একজন ব্রিটিশ সাংবাদিকের কাছ থেকে এসেছিল, যিনি ১৯৮০ সালে, "কোন এক সময় কয়েক ঘণ্টা" দালাই লামার সাথে বসেন এবং তার কথা ধারণ করেন এবং পাণ্ডুলিপি আকারে বইটি লিখেন। বইটিতে দালাই লামার "ক্ষুদ্র কৃষক পরিবারে জন্ম নেয়া" থেকে শুরু করে, দালাই লামা হিসাবে নির্বাচিত হওয়া, গণপ্রজাতন্ত্রী চীনের সঙ্গে তীব্র সম্পর্কের কথা (যার মধ্যে তিনি অনেক অত্যাচারের কথা দাবি করেন) এবং পরবর্তী সময়ে ভারতে বাকি জীবন কাটানো নিয়ে আত্মজীবনী শুরু করেন। বইটিতে "তিব্বতী বৌদ্ধধর্ম এবং পাশ্চাত্য দেশ সমূহের বৈজ্ঞানিক পদ্ধতি উভয়ের মধ্যে সাংস্কৃতিক পার্থক্য রয়েছে" বলে স্বীকার করা হয়, তবে ধর্মীয় বিষয়বস্তু কম থাকার জন্য পশ্চিমা দেশে আত্মজীবনীমূলক এই বইটির সমালোচনা করা হয়েছে। এই আত্মজীবনীটিতে তিব্বত স্বাধীনতা আন্দোলনে সমর্থনের জন্য মার্কিন যুক্তরাষ্ট্রের সেন্ট্রাল ইন্টেলিজেন্স এজেন্সির (সিআইএ) সমালোচনা করা হয়, "কারণ তারা (সিআইএ) শুধু তিব্বতের স্বাধীনতা সম্পর্কে গুরুত্বের সাথে কাজ করছে না, বরং তারা বিশ্বব্যাপী সব কমিউনিস্ট সরকারদের অস্থিতিশীল করার প্রচেষ্টা হিসেবে এই আন্দোলনে অংশ নিয়েছে"। নির্বাসনে স্বাধীনতা ১৯৮৯-এর কমিউনিজম বিরোধী বিপ্লবের সময়ে মুক্তি পায় এবং দালাই লামা ১৯৮৯ সালে শান্তিতে নোবেল পুরস্কার বিজয়ী হন। একটি পর্যালোচনাতে, রেমবার্ট উইকল্যাণ্ড বইটিকে "একটি রাজনৈতিক বই" এবং "স্বাধীনতার আহ্বান" নামে অভিহিত করেন। ম্যাকমিলিন, লরি হোভেল (২০০১)। তিব্বত ইংরেজিতে, ইংরেজিতে তিব্বত: তিব্বতের স্ব-উপস্থাপনা এবং প্রবাসী। পালগ্রেভ ম্যাকমিলান। পৃষ্ঠা 175।  উইকল্যান্ড, রেমবার্ট জি। (১৯৯০-০৯-৩০)। "আমাদের জীবন অবশ্যই পরিবর্তন করতে হবে"। দ্য নিউ ইয়র্ক টাইমস। সংগ্রহের তারিখ ২০১১-০১-১০।  ১৪শ দালাই লামা (২০০৯-০৩-৩১)। ধন্যবাদ ভারতকে!। ন্যাশনাল ফোকালোর সাপোর্ট সেন্টার। ২০১১-০৭-১৭ তারিখে মূল থেকে আর্কাইভ করা। সংগ্রহের তারিখ ২০১১-০১-১০।  "৬০-এর দশকে সিআইএ তিব্বতি নির্বাসিতদের সহায়তা প্রদান করেছে, ফাইলে দেখা যায়"। লস অ্যাঞ্জেলেস টাইমস। সংগ্রহের তারিখ ৮ সেপ্টেম্বর ২০১৩। ১৯৯০ সালে তাঁর আত্মজীবনী," ফ্রিডম ইন এক্সাইলে", দালাই লামা ব্যাখ্যা করেছিলেন যে, ১৯৫৬ সালে ভারত সফরের সময় সিআইএর সাথে তাঁর দুই ভাইয়ের যোগাযোগ হয়েছিল। সিআইএ সাহায্য করতে সম্মত হয়েছিল, "কারণ তারা (সিআইএ) শুধু তিব্বতের স্বাধীনতা সম্পর্কে তদারকি করছে না, বরং তারা বিশ্বব্যাপী সব কমিউনিস্ট সরকারদের অস্থিতিশীল করার প্রচেষ্টা হিসেবে অংশ নিয়েছে," দালাই লামা লিখেছেন।
শ্রীলঙ্কার কেন্দ্রীয় ব্যাংক

শ্রীলঙ্কার কেন্দ্রীয় ব্যাংক (সিংহলি: ශ්‍රී ලංකා මහ බැංකුව; উচ্চারণ: শ্রীলঙ্কা মহা ব্যাংকোয়া) হলো শ্রীলঙ্কার আর্থিক কর্তৃপক্ষ এবং দেশটির আর্থিক খাতের শীর্ষ সংস্থা। এটি ১৯৪৯ সালের অর্থ আইন নং-৫৮-এর অধীনে ১৯৫০ সালে প্রতিষ্ঠিত হয়, যা একটি আধা-স্বায়ত্তশাসিত সংস্থা এবং ২০০২ সালের ডিসেম্বরে বিধানাবলী সংশোধনের পর এটি সরকার কর্তৃক গঠিত পাঁচ সদস্যের আর্থিক পর্যালোচনা বোর্ড কর্তৃক নিয়ন্ত্রিত হয় যাতে সভাপতি হিসাবে থাকেন গভর্নর এবং সদস্য হিসাবে যুক্ত থাকেন অর্থ ও পরিকল্পনা মন্ত্রণালয়ের সচিব এবং অর্থমন্ত্রীর সুপারিশক্রমে সাংবিধানিক পরিষদের সম্মতির মাধ্যমে শ্রীলঙ্কার রাষ্ট্রপতি কর্তৃক নিযুক্ত অপর আরও তিন জন সদস্য। স্বাধীনতা লাভের দুই বছর পর ১৯৫০ সালে শ্রীলঙ্কার কেন্দ্রীয় ব্যাংকটি প্রতিষ্ঠিত হয়। শ্রীলঙ্কার কেন্দ্রীয় ব্যাংকের প্রতিষ্ঠাতা গভর্নর ছিলেন জন এক্সটা এবং তখন অর্থমন্ত্রী হিসাবে দায়িত্বপালনরত ছিলেন জে. আর. জয়বর্ধনে। এটি ব্যাংকটির সাবেক নাম সিলোনের কেন্দ্রীয় ব্যাংক হিসাবে মুদ্রা বোর্ডের পরিবর্তে প্রতিষ্ঠিত হয়েছিল যেটি তখন দেশে মুদ্রা প্রচলন ও ছাপানো কাজে নিয়োজিত ছিল। এটি এশিয়ান ক্লিয়ারিং ইউনিয়ন এর সদস্য। ব্যাংকটি শ্রীলঙ্কার মুদ্রানীতি পরিচালনা করার জন্য দায়িত্বপ্রাপ্ত এবং আর্থিক ব্যবস্থা খাতের উপর ব্যাপক তত্ত্বাবধান করার ক্ষমতাও রয়েছে এর। ব্যাংকটি সেদেশে আর্থিক নীতিগুলো উন্নয়নের সাথে জড়িত এবং আর্থিক নীতিমালা উন্নয়নকারী সংগঠন Alliance for Financial Inclusion (AFI)-এর সদস্য। শ্রীলঙ্কার উত্পাদনশীল সম্পদগুলির উন্নয়নে উৎসাহিত ও প্রচারণার জন্য শ্রীলঙ্কার কেন্দ্রীয় ব্যাংক অর্থনৈতিক ও মূল্যমানের স্থিতিশীলতা এবং আর্থিক ব্যবস্থার স্থিতিশীলতা নিশ্চিত করতে কার্যক্রম পরিচালনা করে থাকে। এছাড়াও মুদ্রা প্রচলন, ছাপানো এবং ব্যবস্থাপনার জন্যও এটি দায়বদ্ধ। শ্রীলঙ্কার কেন্দ্রীয় ব্যাংকের গভর্নর এই প্রতিষ্ঠানটির প্রধান নির্বাহী কর্মকর্তা হিসাবে দায়িত্ব পালন করেন। গভর্নর, দুইজন ডেপুটি গভর্নর এবং বিভিন্ন সহকারী গভর্নরগণ ও বিভাগীয় প্রধানগণ মিলে শ্রীলঙ্কার কেন্দ্রীয় ব্যাংকের ঊর্ধ্বতন ব্যবস্থাপনা পরিষদ গঠন করেন। কার্যকরীভাবে কেন্দ্রীয় ব্যাংকে বর্তমানে একজন পরিচালক (বা সমমানের পদবীধারীর অধীনে) ২৭টি বিভাগ রয়েছে যাদের মধ্যে কেবল ব্যবস্থাপনা নিরীক্ষা বিভাগের পরিচালক ছাড়া সকলেই একজন সহকারী গভর্নরের মাধ্যমে গভর্নর বা ডেপুটি গভর্নরের নিকট প্রতিবেদন দাখিল করেন; কেবল ব্যবস্থাপনা নিরীক্ষা বিভাগের পরিচালক গভর্নরের নিকট সরাসরি প্রতিবেদন দাখিল করেন। "AFI members"। AFI Global। ২০১১-১০-১০। ২০১২-০২-২০ তারিখে মূল থেকে আর্কাইভ করা। সংগ্রহের তারিখ ২০১২-০২-২৩।  দাপ্তরিক ওয়েবসাইট
আজারবাইজান-কানাডা সম্পর্ক

আজারবাইজান-কানাডা সম্পর্ক, আজারবাইজান এবং কানাডার মধ্যে দ্বিপাক্ষিক বৈদেশিক সম্পর্ককে নির্দেশ করে। ১৯৯২ সাল থেকে এই দুই দেশের মাঝে কূটনৈতিক সম্পর্ক রয়েছে। কানাডার রাজধানী অটোয়া তে আজারবাইজানের দূতাবাস রয়েছে, কিন্তু আজারবাইজানে কানাডার কোন দূতাবাস নেই। ১৯৯১ সালের ১৮ অক্টোবর, আজারবাইজানের পার্লামেন্ট একটি সাংবিধানিক প্রস্তাব অনুমোদন এবং গ্রহণ করে। যেই প্রস্তাবে সোভিয়েত ইউনিয়ন ভেঙ্গে আজারবাইজানের স্বাধীনতার ঘোষণা ছিল। পরবর্তীতে, ১৯৯১ সালের ২৫ ডিসেম্বর সোভিয়েত ইউনিয়ন ভেঙ্গে যায় এবং রাশিয়া ও আজারবাইজান সহ মোট ১৫ টি পৃথক স্বাধীন রাষ্ট্রের সৃষ্টি হয়। ওইদিনই কানাডা, আজারবাইজানসহ সোভিয়েত পরবর্তী বাকি সব দেশের স্বাধীনতাকে স্বীকৃতি দান করে। পরে, ১৯৯২ সালের ১০ জুলাই, আজারবাইজান ও কানাডার মাঝে আনুষ্ঠানিকভাবে কূটনৈতিক সম্পর্ক স্থাপিত হয়। যদিও দুই দেশের মাঝে কূটনৈতিক সম্পর্ক আছে, তবুও আজারবাইজানে কানাডার কোন দূতাবাস নেই। তুরস্কে নিযুক্ত কানাডার রাষ্ট্রদূতের কাছেই আজারবাইজান সম্পর্কিত দায়িত্ব ন্যাস্ত রয়েছে এবং আজারবাইজানের কোন নাগরিকের এ বিষয়ে প্রয়োজন হলে, তুরস্ক বা নিকটবর্তী কোন দেশে অবস্থিত কানাডার দূতাবাসে যোগাযোগ করতে হয়। তবে কানাডার রাজধানী অটোয়ায়, আজারবাইজানের একটি স্থায়ী দূতাবাস রয়েছে এবং তা স্থাপিত হয়েছিল ২০০৪ সালে। আজারবাইজান এর তেল ও গ্যাস শিল্পে কানাডীয় প্রতিষ্ঠানগুলো সক্রিয়ভাবে কাজ করছে। এছাড়াও কানাডা, আজারবাইজানের পেট্রোলিয়াম শিল্পে এবং শক্তি উৎপাদন ও সরবরাহ খাতে বিনিয়োগ বৃদ্ধি করার জন্য পরিকল্পনা গ্রহণ করেছে এবং সেই অনুযায়ী কাজ করছে। ২০০৪ সালে দুই দেশের মধ্যকার বাণিজ্যের পরিমান ছিল ১২.৬ মিলিয়ন (১.২৬ কোটি) কানাডীয় ডলার।এই ক্ষেত্রে, কানাডার সাথে আজারবাইজানের বাণিজ্য ঘাটতি ছিল। বাণিজ্যের মূল্যমানের অধিকাংশই ছিল কানাডা থেকে আজারবাইজানে রপ্তানি হওয়া পণ্যের মূল্যমান। ২০০৪ সালের ৭ সেপ্টেম্বর, আজারবাইজান এবং কানাডা সরকার করের উপর একটি দ্বিপাক্ষিক চুক্তি সাক্ষর করে। চুক্তির বিষয়বস্তু ছিল, দ্বৈত করারোপ এবং এবং বার্ষিক কর ফাঁকির বিষয়টি প্রতিরোধ করা এবং আয় ও মূলধনের ভিত্তিতে কর ধার্য করা। ২০০৮ সালে আজারবাইজান থেকে কানাডার আমদানির মূল্যমান ছিল ১.১৬৮ মিলিয়ন (১১.৬৮ লক্ষ) ডলার। অপরদিকে ওই একই বছর আজারবাইজানে, কানাডার রপ্তানিকৃত পণ্যের মূল্যমান ছিল ১৯.৭১৩ মিলিয়ন (১.৯৭ কোটি) ডলার। যা আজারবাইজানের রপ্তানির তুলনায় বহুগুণ বেশি ছিল ২০১০ সালে এই এই দুই দেশের বাণিজ্যের পরিমাণ ২০০৮ এবং ২০০৯ সালের চেয়ে আরও কমে যায়। ২০০৯ সালে যেখানে কানাডার রপ্তানির পরিমাণ ছিল ১.২ বিলিয়ন (১২০ কোটি) ডলার, সেখানে ২০১০ সালে গিয়ে তা দাঁড়ায় ৫৪২ মিলিয়ন (৫৪.২ কোটি) ডলার। যা ছিল অর্ধেকেরও কম। আজারবাইজানকে দেয়া কানাডার কারিগরিগত সহায়তার জন্য যে অর্থের প্রয়োজন হয়, তা কানাডিয়ান ইন্টারন্যাশনাল ডেভেলপমেন্ট এজেন্সি (সিআইডিএ), প্রদান করে। বিভিন্ন আঞ্চলিক প্রকল্পের মাধ্যমে সিআইডিএ এই অর্থায়ন করে থাকে। এছাড়াও, স্থানীয় উন্নয়নের লক্ষ্যে গঠিত একটি কানাডা ফান্ড রয়েছে, যার ব্যবস্থাপনার দায়িত্ব ন্যস্ত রয়েছে আঙ্কারাতে অবস্থিত কানাডার দূতাবাসের কাছে। Embassy of Azerbaijan in Canada। "Azerbaijan-Canada relations"। ২০১৫-০২-০৫ তারিখে মূল থেকে আর্কাইভ করা। সংগ্রহের তারিখ অক্টো ৩, ২০১১।  Government of Canada। "Canada-Azerbaijan relations"। সংগ্রহের তারিখ অক্টো ৩, ২০১১।  McRae, Donald (২০০৭)। Canadian Yearbook of International Law 2005। ৪৩। ইউনিভার্সিটি অব ব্রিটিশ কলম্বিয়া প্রেস। পৃষ্ঠা 599। আইএসবিএন 978-0-7748-1359-4।
পিরিনীয় পর্বতমালা

পিরিনীয় পর্বতমালা (ইংরেজি: Pyrenees পিরিনিজ; স্পেনীয়: Pirineos পিরিনেওস, ফরাসি: Pyrénées পিরেনে, আরাগোনীয়: Pirineus, কাতালান: Pirineus পিরিনেউস, অক্সিতঁ: Pirenèus, বাস্ক: Pirinioak পিরিনিওআক) দক্ষিণ-পশ্চিম ইউরোপের একটি পর্বতমালা যা ফ্রান্স এবং স্পেনের মধ্যে একটি প্রাকৃতিক সীমানা গঠন করেছে। এটির সর্বোচ্চ বিন্দুটি হল ৩,৪০৪ মিটার (১১,১৬৮ ফু) উচ্চতাবিশিষ্ট আনেতো পর্বতশৃঙ্গ। পর্বতমালাটি ইবেরীয় উপদ্বীপকে ইউরোপ মহাদেশের বাকী অংশ থেকে বিচ্ছিন্ন করেছে। প্রায় ৪৯১ কিমি (৩০৫ মা) দীর্ঘ পর্বতমালাটি পশ্চিমে বিস্কে উপসাগর থেকে পূর্বে ভূমধ্যসাগর পর্যন্ত বিস্তৃত। পর্বতমালাটির অভ্যন্তরে অ্যান্ডোরা নামক অতিক্ষুদ্র রাষ্ট্রটি অবস্থিত। ঐতিহাসিকভাবে আরাগন এবং নাভার রাজ্যদ্বয় পর্বতমালাটির উভয়পার্শ্বে বিস্তৃত ছিল। বর্তমানে এদের ক্ষুদ্রতর উত্তরাংশটি ফ্রান্সে এবং বৃহত্তর দক্ষিণাংশটি স্পেনে পড়েছের Barnolas, A. y Pujalte, V. (2004). «La Cordillera Pirenaica». Vera Torres, J. A. (ed.), ed. Geología de España. Sociedad Geológica de España e Instituto Geológico y Minero de España. pp. 231-343. আইএসবিএন ৮৪-৭৮৪০-৫৪৬-১. Preamble of the "Charter of the Catalan Language" ওয়েব্যাক মেশিনে আর্কাইভকৃত ২৫ মার্চ ২০০৯ তারিখে Collins Road Atlas of Europe। London: Harper Collins। ১৯৯৫। পৃষ্ঠা 28–29। আইএসবিএন 0-00-448148-8।
শ্রীলঙ্কার ভূগোল

দ্বীপদেশ শ্রীলঙ্কা এর প্রধান দ্বীপ শ্রীলঙ্কার নামানুসারে (পূর্বনামঃ সিলন, লংকাদ্বীপ, সিংহলদ্বীপ ইত্যাদি) শ্রীলঙ্কা নামে পরিচিত, ভারতীয় উপমহাদেশের দক্ষিণপূর্বে ভারত মহাসাগরে অবস্থিত দক্ষিণ এশিয়ার একটি দ্বীপ যেটি ভারত মহাসাগরের প্রধান সমুদ্র পথের নিকটে একটি কৌশলগত অবস্থানে রয়েছে। এই দেশটির মোট আয়তন ৬৫,৬১০ বর্গ কিমি; এর মধ্যে ৬৪,৬৩০ বর্গ কিমি ভূভাগ এবং ৯৮০ বর্গ কিমি জলভাগের অন্তর্ভুক্ত। এর উপকূলভূমি ১,৩৪০ কিলোমিটার জুড়ে বিস্তৃত। শ্রীলঙ্কার জলবায়ু গ্রীষ্মমণ্ডলীয় ক্রান্তীয় মৌসুমি জলবায়ুর অন্তর্গত: উত্তর-পূর্ব মৌসুমি জলবায়ু (ডিসেম্বর থেকে মার্চ) এবং দক্ষিণ-পশ্চিম মৌসুমি বায়ু (জুন থেকে অক্টোবর) এখানে প্রভাব বিস্তার করে। ভূমিরূপের দিক থেকে এই দেশটির বেশিরভাগ অংশই নিম্ন সমভূমি এলাকাভূক্ত; সমতল হতে ধীরে ধীরে উচ্চতা বৃদ্ধি পেয়ে মধ্য ভাগে অগ্রসর হয়েছে যার দক্ষিণ-মধ্য অঞ্চলটি পার্বত্যভূমি সমৃদ্ধ। শ্রীলঙ্কার সর্বোচ্চ বিন্দুটি হলো ২৫২৪.১৩ মিটার উচ্চতা বিশিষ্ট পেড্রোটালাগালা পর্বত। প্রাপ্ত প্রধান প্রধান প্রাকৃতিক সম্পদের মধ্যে রয়েছে চুনাপাথর, গ্রাফাইট, খনিজ বালু, রত্নাদি, ফসফেট, কর্দম, জলশক্তি প্রভৃতি। ভারতীয় মূল ভূখন্ডের সাথে ভূমিজ সংযোগ স্থাপনকারী শিকলাকৃতির "আদমের সেতু" (Adam's Bridge), যা চুনাপাথরের মিশ্রণে গঠিত একটি প্রাকৃতিক বেস্টনী তা এখন প্রায় সমুদ্রতলে তলিয়ে গিয়েছে। মন্দিরের রেকর্ড অনুযায়ী, এই প্রাকৃতিক পলিজ পথটি পূর্বে সম্পূর্ণ ছিল কিন্তু ১৪৮০ সালে সংগঠিত একটি প্রলংকারী ঝড়ে (সম্ভবতঃ এটি একটি ঘূর্ণিঝড় ছিলো) দ্বারা বিভক্ত হয়ে পড়ে। হিন্দু পৌরাণিক কাহিনী অনুযায়ী, এটি রামের ব্রিজ হিসাবে পরিচিত, যেটি প্রভু রামের শাসনামলে নির্মিত হয়েছিল। শ্রীলঙ্কার ৯০% ভূমিই প্রাক-ক্যামব্রিয়াম যুগে গঠিত। এর কিছু কিছু ভূভাগ ২০০ কোটি বছরেরও বেশি পুরোনো। শ্রীলঙ্কা মূলতঃ নিম্ন সমভূমির ভূভাগে সমৃদ্ধ যার দক্ষিণাংশের মধ্যভাগে পার্বত্যভূমি রয়েছে। শ্রীলঙ্কা নিরক্ষীয় জলবায়ুর অন্তর্গত। এই দেশের ভূভাগ ৫ ডিগ্রি থেকে ১০ ডিগ্রি অক্ষরেখার মধ্যে বিস্তৃত। সারাবছর এইখানে উষ্ণ আবহাওয়া বিরাজ করে। এখানে বছরে গড় তাপমাত্রা থাকে ২৮ ডিগ্রি থেকে ৩০ ডিগ্রি এর মধ্যে। ভূমি ব্যবহার: চাষযোগ্য ভূমি: ১৩.৯৬% নির্ধারিত ফসল: ১৫.২৪% অন্যান্য: ৭০.৮% (২০০৫)। সেচের আওতাভূক্ত জমি: ৫,৭০০ বর্গ কিমি (২০০৩)। মোট পুনঃব্যবহারযোগ্য জলজ সম্পদ: ৫২.৮ কিউবিক কিমি। প্রাকৃতিক সম্পদ: চুনাপাথর, গ্রাফাইট, খনিজ বালু, রত্নাদি, ফসফেট, কর্দম, জলশক্তি। প্রাকৃতিক দূর্যোগ: আকস্মিক ঘূর্ণিঝড় এবং টর্নেডো। পরিবেশগত বিষয়াবলী: বনধ্ববংস; ভূমিক্ষয়; বন্যপ্রাণী পাচার ও নগরায়নের কারণে হুমকীগ্রস্ত; ক্রমবর্ধমান দূষণ এবং খনিজ উত্তোলনের ফলে উপকূলীয় এলাকার মানের অবনমন; কলকারখানার শিল্প বর্জ্য এবং পয়ঃনিষ্কাশনের দূষক পতিত হয়ে স্বাদু পানির সম্পদ দূষণ; পানি ক্ষরণ; কলম্বোর বায়ু দূষণ। মহীসোপান এলাকা: ২৪ নটিক্যাল মাইল (৪৪.৪ কিমি; ২৭.৬ মা)। মহীঢাল এলাকা: ২০০ নটিক্যাল মাইল (৩৭০.৪ কিমি; ২৩০.২ মা) বা, মহাদেশীয় প্রান্ত সীমানা পর্যন্ত। বিশেষ অর্থনৈতিক এলাকা: ২০০ নটিক্যাল মাইল (৩৭০.৪ কিমি; ২৩০.২ মা)। আঞ্চলিক সমুদ্র: ১২ নটিক্যাল মাইল (২২.২ কিমি; ১৩.৮ মা)। শ্রীলঙ্কার পরিবেশ; শ্রীলঙ্কার সর্বশেষ বিন্দু; ২০০০ শ্রীলঙ্কা ঘূর্ণিঝড়। উইকিমিডিয়া কমন্সে শ্রীলঙ্কার ভূগোল সংক্রান্ত মিডিয়া রয়েছে।  এই নিবন্ধটিতে Library of Congress Country Studies থেকে পাবলিক ডোমেইন কাজসমূহ অন্তর্ভুক্ত যা পাওয়া যাবে এখানে । প্রবেশদ্বার:  শ্রীলঙ্কা ভূগোল
ইসরায়েলী রন্ধনশৈলী

ইসরায়েলী রন্ধনশৈলী হচ্ছে ইসরায়েলে বসবাসরত স্থানীয়দের মধ্যে প্রচলিত খাবার এবং ইহুদিদের হাত ধরে ইসরায়েল এ আসা খাবার গুলো। ১৯৪৮ সালে ইসরায়েলী বসতি স্থাপনের পর থেকে বিশেষ করে ১৯৭০ সালে ইসরায়েলী ইহুদী মিশ্র রন্ধনশৈলী বিকাশ লাভ করে। ইসরায়েলের রন্ধনপ্রণালী বিভিন্ন ইহুদি রন্ধনশৈলীর উপাদান বিশেষ করে মিজরাহী, শেফার্ডিক এবং আশকেনাজি রীতির রন্ধনশৈলী গ্রহণ অব্যাহত রেখেছে। এটি লেভান্তিয়, মধ্যপ্রাচ্য ও ভূমধ্যসাগরীয় রন্ধনশৈলীর মধ্যে প্রচলিত ঐতিহ্যবাহী অনেকগুলি খাবার গ্রহণ করেছে এবং ফ্যালাফেল, হুমুস, মেসববাহ, শাকসুকা, কুসকুস ও জাতার মত খাবারগুলি এখন ইজরায়েলে ব্যাপকভাবে জনপ্রিয়। রন্ধনপ্রণালী উপর অন্যান্য প্রভাবের মধ্যে আছে ভূমধ্য অঞ্চলের সাধারণ খাদ্য প্রাপ্যতা, বিশেষ করে নির্দিষ্ট ধরনের ফল এবং সবজি, দুগ্ধ পণ্য এবং মাছ; ছুটির দিনগুলিতে প্রস্তুতকৃত স্বতন্ত্র ঐতিহ্যবাহী খাবার; কোশার রাখার ঐতিহ্য; শাবাথ এবং বিভিন্ন ইহুদি ছুটির দিনগুলিতে চাল্লাহ, জাকনুন, মালাখ, গফিল্ট মাছ, হ্যামিন, মেওরভ ইয়র্শল্মী এবং সুবহানিয়াট প্রভৃতি খাদ্য প্রস্তুত করা হয়। ভূগোল ইসরাইলের খাবারের উপর ব্যাপক প্রভাব ফেলেছে এবং ভূমধ্যসাগর অঞ্চলের সাধারণ খাবার যেমন যেমন জলপাই, গম, ছোলা, দুগ্ধজাত দ্রব্য, মাছ এবং সবজি যেমন টমেটো, বেগুন এবং জকচিনি ইজরায়েলি খাবারের মধ্যে উল্লেখযোগ্য। তাজা ফল এবং সবজি ইসরায়েলে প্রচুর পরিমাণে হয় এবং বিভিন্নভাবে রান্না ও পরিবেশন করা হয়। ইসরায়েল বিভিন্ন জলবায়ু এলাকা আছে এবং এর ফলে বিভিন্ন প্রকারের সব্জি উৎপন্ন হয়। উপকূলীয় সমভূমিতে সাইট্রাস গাছ যেমন কমলা, লেবু এবং আঙ্গুর জন্মে। ডুমুর, ডালিম ও জলপাই গাছ শীতল পাহাড়ী এলাকায় জন্মে। গালীল সমুদ্রের কাছাকাছি এবং জর্ডান নদী উপত্যকায় নাতিশীতোষ্ণ জলবায়ু আম, কিয়ি এবং কলার জন্য উপযুক্ত, অন্যদিকে গালীলের পাহাড়ী গ্রীষ্মকালীন আবহাওয়া এবং গোলান আঙ্গুর, আপেল এবং চেরির জন্য উপযুক্ত। ইসরায়েলি খাবারের রীতি বৃহত্তর ভূমধ্যসাগর অঞ্চলের সাথে মিলে যায়। দৈনন্দিন জীবনে নৈশভোজের পরিবর্তে মধ্যাহ্নভোজ প্রধান খাবার। "কিব্বুৎজ খাবার" অনেক ইসরায়েলী তাদের সন্ধ্যায় হালকা খাবার এবং প্রাতঃরাশে খেয়ে থাকে। বিভিন্ন ধরনের পনির (নরম ও শক্ত), দই, ল্যাবনি এবং টক মাখন, সবজি ও স্যালাদ, জলপাই, সিদ্ধ ডিম অথবা আমুলেট, আচার, বিভিন্ন ধরনের রুটি এবং তাজা কমলা রস এবং কফি ইজরায়েলী হাল্কা খাবারের অংশ। বাকলাভা একটি বাদামে ভরা প্যাস্ট্রি যা সিরাপ দিয়ে মিষ্টি করা হয় এবং ইহুদি সম্প্রদায়ের উৎসবে পরিচর্যা করা হয়। এটা প্রায়ই রেস্তোরাতে ছোট কাপে তুর্কি কফির সংগে পরিবেশন করা হয়। Gold, Rozanne A Region's Tastes Commingle in Israel (July 20, 1994) in The New York Times Retrieved 2010–02–14 Sardas-Trotino, Sarit NY Times presents: Israeli cuisine course (February 19, 2010) in Ynet – LifeStyle Retrieved 2010–02–19 Gur, The Book of New Israeli Food, pg. 11
গিলান জেলা

গিলান হলো আফগানিস্তানের গজনি প্রদেশ এর দক্ষিণের একটি জেলা।এখানকার জনসংখ্যার ১০০% পশতু সম্প্রদায়ের মানুষ বসবাস করে। ২০০২ সালের আনুমানিক হিসাব অনুযায়ী গিলানের জনসংখ্যা ছিল ৭৮,৪০৮ জন প্রায়। জেলাটির রাজধানী হচ্ছে জান্দা। "District Profile" (পিডিএফ)। UNHCR। ২৭ অক্টোবর ২০০৫ তারিখে মূল (পিডিএফ) থেকে আর্কাইভ করা। সংগ্রহের তারিখ ২৫ এপ্রিল ২০০৬।  Map of Settlements[স্থায়ীভাবে অকার্যকর সংযোগ] AIMS, May 2002
প্রাচীন জ্ঞান, আধুনিক বিশ্ব

প্রাচীন জ্ঞান, আধুনিক বিশ্ব:নতুন সহস্রাব্দের জন্য নৈতিকতা (ইংরেজি: Ancient Wisdom, Modern World: Ethics for the new Millennium) হচ্ছে দলাই লামা তেনজ়িন গিয়াৎসোর রচিত দার্শনিক চিন্তাধারার একটি বই এবং ১৯৯৯ সালে লিটল, ব্রাউন/এবাকাস প্রেস কর্তৃক প্রকাশিত একটি বই। (আইএসবিএন ০-৩৪৯-১১৪৪৩-৯)